Хөрмәтле авылдашлар!

Хәерле көн хөрмәтле ,авылдашлар,килгән җитәкчеләр.Бүген безнең Кадыбаш авыл җирлегендә уза торган җыенда район җитәкчеләре  *(таныштыру*) ,хезмәткәрләре,белгечләре катнаша,шуңа күрә әлеге хезмәтләрэшенә кагылган сорау һәм тәкьдимнәрегезне шул тармак белгечләренә бирә аласыз.Алар республика,район яңалыклары,башкарылган эшләр,алда торган бурычлар белән таныштырып,халыкны борчыган төрле сорауларга җавап бирерләр.

*(Җыелышны ачу тәртибе)* ***видеофайл***

Хөрмәтле авылдашлар

Видеодан күргәнебезчә 2020нче ел республикабыз өчен авыр елларның берсе булды.Тик кыенлыкларга карамастан, Татарстаныбыз, районыбыз җитәкчелегенең уйланылган,зирәк сәясәт алып бару аркасында,без бу авырлыкларны чагыштырмача җиңел уздырдык.

Короновирус аркасында бик күп массакүләм уздырыла торган чаралар чигерелде.Без пандемия вакытында дистанцион рәвештә укырга,эшләргә,яшәргә өйрәндек һәм бу авыл җирлегендә дә чагылыш тапты.

Җирле үзидарә органнары көн саен катлаулы мәсьәлә һәм проблемаларны хәл итеп,халыкка уңайлы яшәү шартлары тудырырга тырыша.Кадыбаш авыл җирлегенеңдә киләчәккә авылның йөзен тагын да матурырак итү,халыкның тормыш-көнкүреш шартларын тагын да яхшырту максаты-төп бурыч булып тора.Авыл халкын борчыган пробелмаларның бик күп булуы барыбызга да билгеле.Авыл җирлеге үзенең эшен бюджет учреждениеләренең эшчәнлеген алып барырга,авылларда халыкның көнкүрешен яхшыртуга,аларның күпкырлы ихтыяларын үтәүгә,авылларның чисталыгын иминлеген тәэмин итүгә,эчке тәртине саклауга һәм башка халыкка кагылышлы мәсьәләләрне хәл итүгә юнәлдерде.

Кадыбаш авыл җирлегендә барлыгы 295 хуҗалык бар,яшәү урыны 10,8 мең кв.м. торак тәшкил итә.Җирлектә барлыгы 486 кеше исәпләнә,Россиядәге башка авыллардагы кебек үк хуҗалыклар саны да ,даими яшәүчеләр саны да кими бара.

2020нче елда туучы балалр юк,башкарма комитет таравыннан 15 үлем очрагы теркәлде.

Авылда яшәүче 486 кешенең 231 ир-атлар-47,5%,255 хатын-кызлар-52.5%.Балалар-46 ,эшче яшендәгеләр-260,пенсионерлар-180,Пенсия яшендәгеләр-37%,район буенча 30%.

Кадыбаш авылында яшәүче безнең хөрмәтле авылдашыбыз Шәйхиев Йосыф абый,90 яшьлек юбилеен билгеләп үтте(ләр)

Авыл халкы, тыл һәм хезмәт ветереннары турында кайгырту,аларның теләкләрен,үтенечләрен киңәшләрен тынлап,аларны хәл итү,авыл җирлегенең төп бурычларының берсе.Халыкның моң-зарын,аларны борчыган сорауларын тыңлап,һәр кешегә ярдәм итү,кирәкле белешмәләр,рекомендацияләр бирү-җирлекнең көндәлек бурычы ул.Әгәрдә без халыкка ярдәм итәләбез икән –без моңа бик шатбыз.

Кадыбаш авыл җирлегендә халык тарафыннан сайлап куелган 7 депутат эшләп килә.Депутатлар сессияләрдә һәм утырышларда катнашалар,халык белән элемтәдә торалар.Алар тарафыннан җирлекнең еллык,квартал,эш-планнары,бюджет,Уставка өстәмәләр,төрле карарлар кабул ителә.

Авыл җирлеге Советы һәм башкарма комитеты.авылда урнашкан оешмалар,учреждениеләр,мәдәният йорты хезмәткәрләре белән берлектә саклану чаралары кулланып,Бөек Җинүнең 75 еллык бәйрәме,өлкәннәр көнен билгеләп үттеләр.Июнь аенда Россия конституциясенә үзгәрешләр кертү турында , җирле Советларга депутатлар, 13нче сентябрьдә Татарстан призедентын сайлаулары булып узды.Өлкәннәр декадасында авыл җирлеге башкарма комитеты һәм оешма-предприятие җитәкчелеге авылыбызның һәрбер өлкән кешесен зурлап,кечкенә генә булса да буләкләр тапшырдылар.Сәламәтлекләре чикле булган гражданнар декадасында мәдәният йортында ,түгәрәк өстәл янында,саклану чаралары кулланып,кайнар чәй эчү оештырылды.Ә килә алмаган авылдашларга авылыбыз эшмәкәрләре Заляев Ильназ,Закиров Шамиль,Султанов Алмаз һәм район кулланылышы җәмгыяте җитәкчесе Загредтинов Ирек Рафаиль улы ярдәмнәре белән күчтәнәчләр өләштек.Эшләгән игелекләрегез өчен Сезне Ходай Тәгалә үзе зурласын,барлык авылдашлар исеменнән бик зур рәхмәт.

Авыл җирлеге карамагында 3 авыл яшәп килә һәм бүген 3 авылны берләштергән ООО -Тугызбуй” Кадыбаш бүлекчәсе, 6 учреждениясе: мәктәп , мәдәният йорты , электр, элемтә бүлеге, почта, сбербанк, 1 райпо һәм 3 шәхси кибет, Заляев Ильназ,Султанов Алмаз, Закирова Гүзәл кибетләре.Кадыбаш кибетенең товар әйләнеше 1 162 мең сум.Узган елда 1 млн. Алкоголь сату 7,16 л, Кадыбаш буенча л. Халыкка бер автосервис хезмәт күрсәтә,ә Заляев Илназ пекарнясы ярты районга хезмәт күрсәтә. Кибетләргә товар халык соравы буенча кайтарыла. Кирәкле азык-төлек товарлары, яшелчә, җиләк-җимеш, канцелярия, бүләкләр, электр җиһазлары, һәрчак күп төрле ассортиментта.

**Шулай ук 35/10 КВНлы** Кадыбаш подстанциясе буенча да ризасызлыклар юк. Сәбәпсез ут өзелү очраклары булганы юк.

**Иминият оешмалары арасында “Госстрах” бүгенге көндә лидер.”Госстрах” компаниясендә Ирекле иминият хезмәте буенча барысы 129 хуҗалык** мөлкәтен ирекле рәвештә иминиятләштергән 1 елга 316 049 сум. 8 баланың әти-әнисе балаларының гомерен иминиятләштерде 3360 сумлык. 4 хуҗалыкта сыерлар 10 611 сумга страховкаланды.Табигатъ бәла казаларыннан һәм бәхетсезлектән җәмәгать беркем дә гарантияләнмәгән, шуңа күрә үзегезне дә, мөлкәтегезне дә чагыштырмача тәңгәл бәягә иминиятләштерергә тырышырга кирәк.

**Кадыбаш авыл җирлегендә 3 социаль хезмәткәр өлкәннәргә хезмәт күрсәтә** Авыл халкы , өлкәннәр аларның эшләреннән канәгать.Һәм тагын шуны әйтеп китәсе килә - безнең өлкәннәребез Красный бор авылындагы санаторийны бик яраталар. Ел саен берничә кеше барып сәламәтлеген ныгытып кайта .

**Саклык банкы,элемтә хезмәте** электр элемтәсе яхшы оештырылган,көннән көн интернетка, цифрлы ,интерактив телевидениегә тоташучы хуҗалыклар саны арта гына бара. 8 авыл халкына хезмәт күрсәтүче саклык банкы бүлекчәсе атнага 2 тапкыр эшли, ул күп кенә вкладчикларга хезмәт күрсәтә, пенсионерларга пенсия акчасы,учреждение – предприятие хезмәткәрләренең хезмәт хакларын бирә.Саклык банкы бүлекчәсендә банкларга кредитлар һәм коммуналь хезмәтләргә салымнар,түләүләр башкарыла.

Һәр көн диярлек банкларның функцияләре артып, яңа төр хезмәтләр барлыкка килә.Соңгы вакытта сбербанкта иминиятләштерү, гадирәк итеп әйтсәк, страховкалар хезмәте дә киң җәелде.Счет һәм карталардан мошенниклык юлы белән акчалар алынса, страховать ителгән очракта , аларны банк сезгә кайтарып бирә.Өй, каралты-кура,милекне һәртөрле бәхетсезлек очрагыннан страховать итәргә була.Үзегезнең һәм якыннарыгызның сәламәтлеген кайгыртып, травмалар, ягъни төрле имгәнү һәм җәрәхәтләнүләрдән страховать ителергә мөмкин.Беркем дә минем белән бернинди бәла –каза булмый дип гарантия бирә алмый.Андый-мондый очрак булганда килгән зыянны сез тулысынча кайтара аласыз.Аның өчен бер кая да бармыйча гына, телефоннардан мобиль кушымта аркылы файдалана аласыз. Программалар үзгәреп, камилләшеп тора.Банкка килгән Һәркемгә система, нинди хезмәтләр күрсәтелүен, сезгә үзе тәкъдим итә. Бу әле соңгы араларда гына барлыкка килде.Аңлыйсыздыр, программа арткан саен хезмәт күрсәтү вакыты да бераз арта.Район үзәгеннән һәм шәһәрдән ерак урнашу сәбәпле, башка төрле банклардан алынган кредитларны түләү дә күп башкарыла.Көнкүреш техникасына төзелеш материалларына, башка кирәк-яраклар өчен, өйләр һәм квартиралар алу, балалрның укуларына түләү өчен һәм башка бик күп төрле кредитлар, кредит карталары алу күп башкарыла.

Атнага 2 көн генә эшләү сәбәпле, пенсияләр бирү һәм коммуналь түләүләр вакытында, чират та торырга туры килә. Чөнки күрше авыллардан машина белән килгәндә алар якыннарының, күршеләренең дә эшлисэ эшләрен алып киләләр. Белгәнегезчә, Гали, Нарат, Девятерня, Иске Сләк, Үтәгән, Касай, Яңа Сләк авыллары кешеләре дә безгә мөрәҗәгат итә.

**Сәламәтлек саклау** буенча Кадыбаш амбулаториясе 8 авыл халкына хезмәт күрсәтә.Анда 4 кеше хезмәт куя.Күрше авылларда һәр авыл җирлегендә 1 әр шәфкать туташы эшләп килә.Ә бездәге Муллахметова Лейсән үзебезнең авыл халкына да хезмәт күрсәтә һәм калган авыллардан килүчеләргә дә Дәнис Робертович белән берлектә хезмәт күрсәтергә мәҗбүр.Һәм физик яктан бу эшләрнең барсында җиренң җиткереп эшләү мөмкин түгел.Әле авырулар булса аларның өйләренә барып та хезмәт куярга туры килә.Шуңа күрә район җитәкчеләреннән безнең амбулаторияга берәр шәфкать туташы табып бирүләрен, ярдәм итүләрен сорар идек.

**Авылыбызның элемтә бүлекчәсенә** йомышы төшмәгән кеше юктыр. Көне буе аннан халык өзелми. Элемтә бүлеге аша пенсионерларга ел дәвамында үзвакытында ай саен пенсия акчасы таратыла. Утка- газга, телефонга түләү, спутник антенналарына, кәрәзле телефон, ГИБДД штрафлары, балалар бакчасына түләүләр, банклардан алган кредитларны түләү мөмкинлекләре тудырылган. Торак-коммуналь хезмәте өчен түләүләр - 1 917 мең 571 сум,телефон элемтәсенә – 566 831,31 сум,сотовый элемтәсенә- 109746 сум, акча алынган. Пенсия 23 млн 667 мең сум , субсидия 832468 сум түләнгән , сатылган товар 225 мең 895 сумлык булды.62 төр газета- журналларга язылуга 331 380 сум акча алынган.Авылда иң күп газета- журнал алдырыручылар – Шәйхиев Юсыф, Садыкова Насима ( 6 төр) ,Тухбатуллина Нурания, Айдарова Мадина, Шакирова Финица, Манникова Расима( 5 төр),Касайдан - Ахмадиев Илсун 7 төр, Ситдиков Вәсил 6 төр, Закиров Рәхимҗан- 5 төр.

**Мәдәният буенча: Кадыбаш** авыл җирлеге территориясендә 2 авыл клубы, бер библиотека халыкка хезмәт курсәтә. Пандемияга бәйле рәвештә төрле чикләүләр булу сәбәпле алар үз эшләрен күб очракта онлайн башкарырга мәҗбүр булдылар.Конөетлар,чыгышлар булмады. Интер челтәрләрендә күп кенә акцияларда катнаштылар, төрле котлаулар оештырдылар. Авыл Советы,китапхәнә белән берлектә күп кенә өмәләрдә катнаштылар.

23 октябрьдә Рамазанов Илфат Гәли улын лаеклы ялга озату кичәсен уздырдык. Кичәдә район, башка авыл Советы җитәкчеләре катнашты. Кичә бик эчтәлекле узды.

12 нче декабьрда Чыршы утлары кабызу чарасын Касай һәм Кадыбаш авылларында уздырдык.Мәдәният йорты каршында сыннар ясап бизәдек.

31 нче декабьрда урамда Чыршы янында “Кышкы манзара” яңа ел кичәсе уздырдык.Төрле ярышлар, җыр биюләр белән бәйрәм үрелеп барды.Авыл халкы катнашып күңелле генә кичә узды.Яңа ел кичәсе Гәли урамында бизәлгән чыршы янында дәвам итте.Оештыручыларга Гәли урамы яшьләренә бик зур рәхмәт әйтеп үтәсе килә.

**Кадыбаш авылы китапханәсе**    9937  данә китап фонды аша авыл халкына хезмәт күрсәтә.Ел дәвамында китапханәгә 182 яңа китап кайтты.Китапханәгә 501 китап укучы язылган.Китап бирелеш-10004. 2020 елда район бюджетыннан  газета-журналларга язылу өчен акча бүлеп бирелде. Нәтиҗәдә авыл халкы китапханәдә 7  исемдә газета, 12 исемдә журнал укый алды.Китапханә балалар белән эшләүгә зур игътибар бирә.Балалар белән төрле акцияләрдә катнашып дипломнарга лаек булдык. Быел Кадыбаш авылы китапханәсе Республика балалар китапханәсенең “2020нче ел балалар китапханәсе” конкурсында катнашып , “Авыл һәм балалар” номинациясендә җиңү яулады.

Кадыбаш авылы китапханәсе каршында авылыбыз хатын-кызлары өчен “Ак калфак “ оешмасы эшли. Алар белән төрле темаларга кичәләр , әңгәмәләр үткәрәләр.

Китапханә тарафыннан ел дәвамында онлайн рәвештә күп кенә чаралар оештырылды:Татарстанның 100 еллыгына багышлап “100 еллыка-100 фото” акциясе , “Кадыбаш Тукайны укый”, “Туган ягым гөлләр иле “, “Россия көне” акцияләре үткәрелде.Беренче апрельдән башлап Вконтакте да “Кадыбаш авыл җирлеге тыл ветераннары” дигән бит эшли башлады.Читтә яшәүчеләр, авылдашлар бу эшкә бик актив кушылып киттеләр . Бүгенге көндә әлеге биттә 110 авылдашыбыз- тыл ветераны турында язма тупланган . Истәлекләрне барлау дәвам итә.Интернет челтәрендәге әлеге битне караулар саны- 67 меңгә якын.Шулай ук авылыбызның сугыш ветераннарының фотоларын җыеп альбом ясау эше дә дәвам итә. Бүгенге көнгә 100 гә якын фото тупланган. Сугыш ветераннары турында мәгълүмат туплап , альбомны дәвам итү эше башкарыла.

Китаплар - рухи азык учагы.Китаптан аерылмыйк.

Китапханәдә оештырылган чараларда катнашуыгызга ышанып калам.

**Авылларның йөзен мәктәпләр ача**. МБГУ Кадыбаш урта гомумбелем бирү мәктәбе мәктәпкәчә, башлангыч, Һәм урта гомумбелем бирү баскычлары нигезендә белем һәм тәрбия процессын тормышка ашыра.Кадыбаш урта мәктәбе милли белем һәм тәрбия бирү буенча районда ресурс үзәк булып тора. Һәм төп ике профиль буенча белем бирү юнәлешендә эшли – физика –математика профиле һәм химия –биология профиле буенча.

**Кадыбаш балалар** бакчасында 1 группада 7 бала тәрбияләнә.Бакчада 3 кеше хезмәт куя.

Быел җәй көне Татарстан хөкүмәте ярдәме белән Кадыбаш мәктәбе территориясендә спортплощадка төзеләчәк.Республика,район җитәкчелегенә шушы изгелекләре өчен бик зур рәхмәт.

Авыл җирлегендә җир пайларын арендалап ООО Агрофирма-Тугызбуй ширкәте эш алып бара.Алар 2020 нче елда 4292 га җиргә ашлык чәчеп уртача һәр га 23 ц уңыш алдылар. Халыкка Кадыбаш авыл җирлеге буенча пай җирләре өчен 61 т чиста,коры арпа бирелде.1025 га җиргә икенче ел уңышы өчен арыш чәчелде.Бүгенгесе көнне җирлектән Агрофирмада 10 кеше хезмәт куя.Сезон вакытында алар күп кенә авлдашларны эшле итәләр һәм вакытында хезмәт хакы түләп торалар.Авыл хлкын эшле һәм ашлы иткәннәре өчен һәм безгә һәрвакыт кирәк чагында ярдәм күрсәтеп торганнары өчен үземнең һәм авыл халкы исеменнән зур рәхмәтемне белдерәм.

**Авылда тормышның** асылы күп итеп терлек асраудан гыйбәрәт.Авыл җирендә тырышсаң эше дә ашы да була һәм гаилә бюджетына да керем дә яхшы , хуҗалык та төзек, нык була.

2021 елның 1 нче январена авыл җирлегедә 216 баш эре мөгезле терлек булган шуларның 51 сыер,167 башка төрле эре мөгезле терлек, 92 баш сарык,29 баш кәҗә атлар саны 5, 201 оя умарта кортлары, кош кортлар саны 1448 баш.

2020 елда Татарстан хөкүмәте сыер асраган хуҗалыкларга 1 сыерга 2300 сум,2 сыерга 3300 сум,аннан күбрәк асраучыларга 4300 сум күләмендә субсидия бирде.1 атка 3000 сум, кәҗә асраучыларга 500 сум күләмендә,мөгезле эре терлекләргә язгы, көзге прививкалар ясау өчен 300 сум күләмендә акча бирелде.

Авыл җирлегендә иң күп сыер асраучы:Султанов Алмаз,Рузибаева Наталья,Арысланов Расих,Ахмадиев Альберт,Рамазанов Рафил,Рамазанова Ләрисә,Дулкарнаев Илһам хуҗалыклары.

Шәхси хуҗалыклардан ел дәвамында сөт җыю оештырылды.Кадыбаштан сөтне бүгенге көндә Вахитова Гөлзирә җыя.Ел дәвамында 1 литр сөткә уртача 19сум 20 тиен акча түләнде.Сатылган сөткә исәп-хисапны вакытында ясасалар бик әйбәт булыр иде.Алайса 2-3 ай тоткарлык белән бара.

Гайфиев Ринат 3970литр

Айдаров Рәшит 3936литр

Абдуллин Илһам 3185литр

Рамазанов Рафил 3120литр

Башаров Таһир 2816литр

Рузибаева Наталья ярты елга 2195 литр сөт тапшырганнар.

Касай авылы халкыннан, Исәнбай авылыннан Мөхәмәдиев Рәис сөт җыюну оештырды.Иң күп сөт тапшыручы хуҗалыклар:

Ахмадиев Альберт

Ахметзянов Илһам

Ахмадиев Илшат

Султанов Алмаз

Касай авылында Ахмадиев Альберт хуҗалыгы 2,5 га җирдә җир җиләге үстереп 6 тонна уңыш алды һәм шәхси хуҗалыкларга 10 мең җиләк үсентесе сатылды.Ярты га җирдә сарымсак утыртып,1 тонна уңыш җыелган.10 га җирдә арпа чәчеп ,1 га дан 20 цетнер уңыш җыелган.Алар уз көчләре белән буа буып анда 10 мең кечкенә карп җибәрделәр.Ахмадиевлар бүгенгесе көнне җирлектә иң тырыш хуҗалыкларның берсе булып торалар.Нәрсәгә тотынсалар,шуны башкарып чыгалар.Яңа ел каникулларында Альберт,Әминә уллары Айнур һәм Искәндәр инициативасы белән Касайда хоккей буенча турнирлар булып узды.

Султанов Алмаз хуҗалыгы 8 сыер тота.Ул 15 га җиргә арпа чәчеп,1 га дан 25 цетнер уңыш алуга иреште.Һәм туган авылында кибет ачып,халыкны көндәлек кирәк-ярак товарлары белән тәэмин итеп тора.

Кадыбаш егетләре Закиров Шамил,Гиззатуллин Рамил авылдашларының пай җирләрен алып 14 га арпа чәчеп уртача уңыш 1 га 20 цетнер,7 га фацелия чәчеп,барысы тонна ярым,70 га люцерна чәчеп,уңыш 1 га 50 кг уңыш алуга ирештеләр.Бүгенге көндә Шамил хуҗалыгында пилорамма эшли.Аларның бүген ашлык урыр өчен комбаеннары бар,орлык чистарту өчен питкус,чүп үләннәренә каршы көрәшү өчен агу сиптергеч алдылар.Шушы көннәрдә генә быелгы уңыш өчен ашлама кайтарттылар.

Авыл җирлегендә шушындый тырыш,үҗәтле,алга таба карап эш итүче авылдашларыбыз булуга сөенмичә нишлисен.Афәрин егетләр!!!Рәхмәт сезгә бик зур.

Җирле бюджет үтәлеше,халыкның тормыш дәрәҗәсе,яшәү рәвеше,авыл җирлегендә булган үзгәрешләр һәм башка мәсәләләргә кушылып китәм.Кадыбаш авыл җирлегенең көн күрсәткече булып анын бюджеты тора.Бюджетның доход 4717,9 мең сум булса,росход ягыда шулай ук үтәлеш 100%.2021 елның 1нче январеннән кергән доходларга туктасак,НДФЛ 96 мең сум җыелган,үтәлеш 100%.Милек салымы 11 100 сум җыелган,үтәлеш 100%,җир салымы 260 000 сум,утәлеш 100%,транспорт салымы 277 000 сум,утәлеш 77%,түләүле хезмәтләрдән 16 800 җыелган,элеккеге елларның салымы түләнеп бетми бара .

Салымнарны түләмәүчеләрнең күбесе ана капиталына авылдан йорт алып,милек һәм җир салымнарын түләмәүчеләр.Барлык төр салымнар да 1 нче декабрьгә кадәр түләнергә тиеш,аннан соң көн саен пеня арта башлый һәм закон буенча бу бирәчәкләр судка тапшырыла һәм суд приставлары аркылы эзләнеп алына .

Минем ныкап үзара салам мәсәләсенә тукталасым килә.Менә 7нче ел инде Татарстан республикасы хөкүмәте авыллардагы проблемаларны хәл итү өчен,узара салым кертте.Ягъни халыктан җыелган һәрбер сумга 4 сум өстәп бирә.Авылларда соңгы 6 елда башка булган эшләр үзара салым аша эшләнде,алар барысыда күз алдында эшләнде,сез аларны беләсез.Шуңа күрә элек эшләгәннәренә тукталып тормыйм.Үзара салымнан 1нче төркем инвалидлар,армия хезмәтендә булганнар һәм көндез торып укучы студентлар гына азат ителәләр.Узган елга Кадыбаш буенча 239 кешедән 300әр сум акча җыелып 71 700 акча җыелган.Хөкемәт биргәнен өстәгәч 358 500 килеп чыга.Бу акча түбәндәге эшләргә тотылган:

Балалар площадкасы 95 000

Зират тыкрыгына вак таш алу өчен 50 000

Юл чистартуга,троктаристка түләүгә 70 000

Яңа насос алу өчен 41 500

Насос алыштырганда кран хезмәте өчен 27 000

Кабель,бау алу өчен 14 500

Насос ремонтына 12 000

Төшеп калган насосны алу өчен 10 000

Пожар кукынычызлыгы буенча 23 500 тотылды.

15 000 сум калды ул быелгы үзара алып белән кайтачак.

Касай авылы буенча 52 кешедән 300әр сум җыелган,15 600 булган,хөкемәт өстәгәне белән 78 000 булган.Былтырдан 12 480 сум алган булган.

ЗСО ясау өчен 60 480 сум

Юл чистартуга 29 500 сум ,калдык 500

Быел өчен үзара салым билгеләү буенча 16нче ноябрдә Касай һәм Кадыбашта җыеннар булып 500әр сум җыю турында килешенде.Бүгенгесе көндә бу үзара салым акчасын җыю бара һәм мин,хөрмәтле авылдашлар,сездән үзара салымны тиз арада авыл советына тапшыруыгызны сорар идем.20 февралгә кадәр без аны җыеп бетерергә тиешбез.Планлаштырылган эшләребез күп ,Ходай насыйп итсә,җәй көне бу эшләрне башкарып чыгарга тырышачакбыз.

Быел җыелган акча Кадыбаш авылы буенча түбәндәге эшләргә бүленәчәк:

- Скважиналар өчен тирәнлек насослары сатып алу һәм ремонтлау, Кадыбаш авылында су үткәрү челтәрен ремонтлау, коены төзекләндерү;

- Кадыбаш авылында урамнарны яктырту чаралары

( урам яктырткычларын сатып алу, урнаштыру, алмаштыру һәм хезмәт шартнамәсе буенча электрикка түләү);

- Кадыбаш авылында урамнарны кардан чистарту (юлларга хезмәт күрсәтү, Кадыбаш авылында тракторлар өчен дизель ягулыгы сатып алу);

- Җирлекнең торак пунктлары чикләрендә янгын куркынычсызлыгының беренчел чараларын тәэмин итү (янгын сүндерү машинасын карап тоту һәм хезмәт шартнамәсе буенча янгын сүндерү машинасы йөртүчесенә түләү);

- Кадыбаш авылында Подгорная урамы өчен вак таш сатып алу һәм аны җәю;

- МТЗ-82-1 тракторы өчен гаражны ремонтлау

Касай авылы буенча түбәндәге эшләргә бүленәчәк: - Скважиналар өчен тирәнлек насослары сатып алу һәм ремонтлау, Касай авылында су үткәрү челтәрен төзекләндерү

- Касай авылын кардан чистарту;

- Касай авылы зиратын карап тоту (төзелеш материаллары сатып алу һәм коймаларны яңарту)

20 нче февралга үзара салымны җыеп тапшырырга кирәк.Әмма түләү бик акрын бара. Дәүләт акчасы җыеп тапшырган суммага карап кына биреләчәк. Шулай булгач тизрәк җыеп бетерергә кирәк, югыйсә эшләнәсе эшләргә акча булмаячак.Күрше авылларда күбесендә меңәр сум җыялар.Бездә бу 500 сум.Бүгенгә үтәлеш 29%.

**Су чыгымнарына түләү насосларны эшләтүгә киткән өчен халыктан 118 120 сум акча җыелган.Һәм аның күп өлеше янган электр энергиясен каплау өчен тапшырылган.**

**1 кешегә – 90 сум**

**1 сыерга-50 сум**

**1 үгезгә -30 сум**

**1 машина-50 сум**

**Бакчага- 80 сум**

Белгәнебезчә 2019 елда 1,5 грант акчасына лаек булды һәм бу акчага МТЗ-82 тракторы алынды. Бүгенгесе көндә җирлектәге бөтен урамнарны, тыкрыкларны тракторисыбыз Илфәр ярдәме белән ачып торабыз.Кар күп булуга карамастан бу эшләрне тиешенчә башкара алабыз.

Хөрмәтле авылдашлар! Бүгенге җыенда кабат әйтеп китәсе килә авылыбызның чисталыгын, матурлыгын, төзеклеген булдыру өчен һәрбер шәхси хуҗалык, учреждение- предприятие җитәкчелеге, хезмәткәрләре, шәхси эшмәкәрләр үзләренең өлешләрен кертергә тиеш. Алдагы еллардагыча, язгы айларда авыл җирлеге, республика, район буенча билгеләнгән чисталык икеайлыгында катнашты: йорт каршындагы, оешма территорияләрендә, урамнарда чүп- үләннәрне чабу, урамнардагы, юл буйларындагы чүпләрне җыю, урамда йорт каршында торырга тиеш булмаган төзелеш материалларын рәтләп кую кебек, эшләр башкарылды. Урамнардагы һәм авыл җирлеге территориясендә баганалар агартылды.

ООО “Гринта”оешмасы, халыктан һәм учреждение- предприятиеләрдән, шәхси эшмәкәрләрдән дә чүпне җыеп алып китәләр. Ел дәвамында күпчелек түләүләр вакытында башкарыла. Түләмәгән хуҗалыкларга һәм оешмаларга җыелган түләү акчаларын соңармыйча түләргә кирәк.Тормаган хуҗалыкларга без авыл Советы исеменнән хатлар, справкалар, актлар теркәп җибәрдек. Ләкин күп кенә хуҗалыкларда бөтенләй торучылар булмаса да түләү кәгазләре хаман да килә.Авыл Советы җибәргән актларга, справкаларга ышанмыйлар икән үзләренең вәкилләрен җибәреп тикшерсеннәр һәм бу эшне тәртипкә кертсеннәр иде.

Авыл җирлеге башкарма комитеты, ел дәвамында урамнарны электр лампалары белән яктырту, халыкны су белән тәэмин итү, су магистральләрен һәрвакыт карап тору, колонкалар алып урнаштыру, кирәкле запас частьләр алу, урам юлларын ремонтлау, төзекләндерү, кыш көне урам, тыкрыкларны, юлларны кардан чистарту, халык ихтыяҗларын канәгатьләндерү юнәлешендә эшләр алып барыла һәм бу эшләр ел дәвамында алга табада башкарылачак.

**Хөкүмәтебез** тарафыннан авылларыбыз турында кайгыртуны, аларны саклап калу чараларын күрә башлау-зур игътибарга лаек гамәлләр.Ә инде яшьләребезне туган җирләрендә калдыру-бүген көн кадагында торган иң актуаль проблемаларның берсе. Чөнки авылларыбызның киләчәге нәкъ яшьләр белән бәйле.

Күргәнебезчә, авылның проблемалары уңай якка хәл ителеп килә. Ә бит авылларны саклап калу, андагы мәсьәләләрне хәл кылу күп очракта шунда яшәүчеләрнең үзләреннән тора. Авыл башкарма комитетының эше күп кырлы, үзенчәлекле һәм катлаулы. Бернинди бәя белән дә үлчәнелми торган эш. Бүгенге көндә һәрберебез үзебезгә карата, якыннарыбызга карата, тирә-күршеләребезгә карата игътибарлы булыйк. Былтыр мәдәният йорты газ мичләре алыштырылды.

Күргәнегезчә Кадыбаш һәм Касай зиратларын тәртипкә кертү буенча зур гына эшләр башладык аллага шөкер.Зиратларны карап тору изге эш.Көз көне табигат шартларының әйбәт булуы аркасында кеше тормышына куркыныч тудырган агачлар киселде, койманың бер өлеше яңартылды, зират йорты үзгәртеп корылды. **Асия,Әсфия,Рәшит**

Касай зиратында да зур гына эшләр башкарылды.Яңа Сләктә зиратны Вахитов Рәфис, Хамидуллин Илнурлар карап тора.

Өмәдә катнашучыларга,хезмәте кергән хәркемгә рәхмәтемне белдерәм.

Быел 19 сентябрда Дәүләт думасына депутаталар сайлаулары һәм пандемия аркасында чигерелгән җан исәп алу (перепись населения и сельскохозяйственная микроперепись) булып узачак.Бу эшләр барсыда ныклы хәзерлек, бердәмле,оешканлык һәм җаваплылык сорый.Шуның өчен ул чараларны оештыручыларга, башкаручыларга һәм катнашучыларга уңышлар телим.

Бүгенге докладта мин барлык учреждениелар, предприятиелар эшчәнлегенә анализ ясап тормыйм, чыгыш ясаучы җитәкчеләр үзләренең чыгышларында әйтерләр, докладны тулыландырырлар.

Шушы форсаттан файдаланып Республика һәм район җитәкчеләреннән мәдәният йортына капиталь ремонт үткәрүне сорар идем, чөнки үзегез күреп торасыз 70 нче елларда җиткерелгән мәдәният йортыбыз искерде аны яңартырга кирәк булыр иде.

Чыгышымның азагында әйтәсе килә, авыл җирлеге территориясендә нинди генә зур эшләр эшләнмәсен, алар барысы да район администрация булышлыгы белән башкарыла. Шул уңайдан, рөхсәт итегез авыл җирлеге территориясендә эшләнгән эшләрне башкаруда зур булышлык күрсәтүче Әгерҗе муниципаль район башлыгы Азат Рөстәм улы Валивка һәм аның ярдәмчеләренә зур рәхмәт белдерергә һәм бүгенге залда утыручы авылдашларга да, кунакларга да эшләрендә уңышлар, ныклы сәламәтлек һәм гаилә бәхете телибез.

Үзебезнең авылыбызның киләчәген уйлап, еллар имин булып, куйган максатларыбызга ирешергә Ходай насыйп итсен.

Игътибарыгыз өчен зур рәхмәт.